ב-18 בפברואר 1915 הוקם מחדש הקורפוס ה-5 כחלק מהארמייה השנייה, והוא הועמד בפיקודו של הרברט פלומר. הקורפוס לחם בקרב איפר השני, שם ספג אבדות כבדות, ובאוגוסט 1916 הועבר תחת פיקוד ארמיית העתודה, עמה לחם במהלך הקרב על הסום. בשנת 1917 לחם הקורפוס בקרב איפר השלישי, ולאחר מכן הועבר תחת פיקוד הארמייה השלישית עמה לחם במהלך קרב קמברה. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס.